1. ერთი ენა ჰქონდათ და ერთნაირად მეტყველებდნენ მთელ დედამიწაზე.
2. როცა აღმოსავლეთით მიემართებოდნენ, შინარის მიწაზე ველი იპოვეს და იქ დასახლდნენ.
3. ერთმანეთს უთხრეს: „მოდი, აგურები გავაკეთოთ და გამოვწვათ“. ქვის მაგივრად აგური გამოიყენეს და დუღაბის მაგივრად – ფისი.
4. შემდეგ თქვეს: „მოდი, ავიშენოთ ქალაქი და კოშკი, ცას რომ მისწვდეს, და სახელი გავითქვათ, რათა არ გავიფანტოთ მთელი დედამიწის ზურგზე“.
5. ჩავიდა იეჰოვა ქალაქისა და კოშკის სანახავად, რომლებსაც ადამიანთა ძეები აშენებდნენ.
6. თქვა იეჰოვამ: „ერთი ხალხია, ყველას ერთი ენა აქვს და, აი, რისი გაქეთება წამოიწყეს. რასაც განიზრახავენ, ყველაფერს გაკეთება.
7. მოდი, ჩავიდეთ და ენა ავურიოთ, რომ ერთმანეთის ენა აღარ ესმოდეთ“.
8. გაფანტა იეჰოვამ ისინი მთელი დედამიწის ზურგზე და მიატოვეს მათ ქალაქის მშენებლობა.
9. ამიტომაც ეწოდა მას ბაბილონი, რადგან იქ აურია იეჰოვამ მათ ენა, რომელზეც მთელ დედამიწაზე ლაპარაკობდნენ, და გაფანტა იეჰოვამ ისინი მთელი დედამიწის ზურგზე